109. ΝΟΜΟΘΕΤ. ΔΙΑΤΑΓΜΑ υπ’ αριθ. 436 της 27 Μαΐου/5 Ιουν. 1974(ΦΕΚ Α΄  153) Περί τελών κυκλοφορίας των αυτοκινήτων διτρόχων μετά βοηθητικού κινητήρος ποδηλάτων. Άρθρ.1.-1.Από του έτους 1974 και εφεξής επιβάλλονται επί των αυτοκινήτων διτρόχων ποδηλάτων μετά βοηθητικού κινητήρος (μοτοποδηλάτων) τέλη κυκλοφορίας εκ δραχ. 200. Για τις αυξήσεις των ανωτέρω τελών κυκλοφορίας βλ. αρθρ.87 Νόμ.1041/1980 (ΦΕΚ Α΄75), κατωτ.αριθ.133, άρθρ.17 παρ.5 και άρθρ.39 Νόμ.1326/1983 (ΦΕΚ Α΄19), κατωτ.αριθ.152 και άρθρ.28 παρ.2 Νόμ.2556/23-24 Δεκ.1997 (ΦΕΚ Α΄270), κατωτ.αριθ.280. 2.Επί των οχημάτων τούτων ισχύουσι, κατά τα λοιπά αι διατάξεις των άρθρ. 10 έως και του 12 του Α.Ν.236/1967 «περί τροποποιήσεως και συμπληρώσεως διατάξεών τινων περί φόρων καταναλώσεως, τελών κυκλοφορίας αυτοκινήτων, μοτοποδηλάτων, φορολογίας δημοσίων θεαμάτων και άλλων τινών διατάξεων» (ανωτ. αριθ. 62). Άρθρ.2.-1.Κατά την πρώτην εφαρμογήν του παρόντος, ο χρόνος ανανεώσεως της αδείας κυκλοφορίας των περί ων το προηγούμενον άρθρον αυτοκινήτων διτρόχων παρατείνεται μέχρι 30 Ιουν. 1974. 2.Η καταβολή των τελών κυκλοφορίας του έτους 1974 γενήσεται επί τούτων κατά την ανανέωσιν της αδείας κυκλοφορίας των, επί δε των λοιπών, δι’ α δεν απαιτείται, ως εκδοθείσης της αδείας κυκλοφορίας των μετά την 1.1.1974, τοιαύτη, εντός προθεσμίας 30 ημερών από της ισχύος του παρόντος. 